**Nr. 11882/27.02.2025**

**PROIECT DE HOTĂRÂRE**

**privind aprobarea instituirii Programului de finanțare nerambursabilă**

**pentru activităţi nonprofit pentru tineret „Sfântu Gheorghe sprijină tinerii”**

**Consiliul Local al municipiului Sfântu Gheorghe, în şedinţă extraordinară:**

Având în vedere Referatul de aprobare nr. 11876/27.02.2025 al viceprimarului municipiului Sfântu Gheorghe, dna Sztakics Éva-Judit;

Având în vedere Raportul de specialitate nr. 11880/27.02.2025 al Compartimentului juridic din cadrul Primăriei municipiului Sfântu Gheorghe;

Având în vedere Referatele Comisiilor de specialitate ale Consiliului Local al municipiului Sfântu Gheorghe;

Având în vedere prevederile Legii nr. 273/2006 privind finanțele publice locale, cu modificările și completările ulterioare;

În baza prevederilor Legii nr. 350/2005 privind regimul finanțărilor nerambursabile din fonduri publice alocate pentru activități nonprofit de interes general, cu modificările și completările ulterioare;

În baza prevederilor Legii tinerilor nr. 350/2006, cu modificările și completările ulterioare;

Având în vedere prevederile art. 64 - 65 Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

Având în vedere parcurgerea procedurii prevăzute la art. 7 alin. (13) din Legea nr. 52/2003 privind transparența decizională în administrația publică, republicată, cu modificările ulterioare.

Urgența este justificată prin prisma faptului că bugetul local al municipiului Sfântu Gheorghe urmează să fie aprobat de Consiliul Local al municipiului Sfântu Gheorghe, iar în temeiul prevederilor art. 15 alin. (1) din Legea nr. 350/2005, autoritățile finanțatoare stabilesc un program anual propriu pentru acordarea de finanțări nerambursabile în cel mult 30 de zile de la aprobarea bugetului propriu.

În conformitate cu prevederile art. 129 alin. (1), alin. (2) lit. d), alin. (7) lit. e) și alin. (14) din OUG nr. 57/2019 privind Codul administrativ, cu modificările și completările ulterioare;

În temeiul art. 139 alin. (3) și art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare;

#### **HOTĂRĂŞTE**

**ART. 1.** – Se aprobă instituirea programului de finanțare nerambursabilă pentru activități nonprofit pentru tineret „Sfântu Gheorghe sprijină tinerii”.

**ART. 2.** – Se aprobă Regulamentul privind Programul de finanțare nerambursabilă pentru activități nonprofit pentru tineret „Sfântu Gheorghe sprijină tinerii”, anexă la prezenta hotărâre din care face parte integrantă.

**ART. 3.** – Fondurile alocate finanțărilor nerambursabile în cadrul programului instituit prin art. 1 vor fi prevăzute în bugetele anuale ale municipiului Sfântu Gheorghe.

**ART. 4.** **–** La data intrării în vigoare a prezentei hotărâri, HCL nr. 281/2013 pentru instituirea Programului de finanțare nerambursabilă din bugetul local al municipiului Sfântu Gheorghe, pentru activități nonprofit pentru tineri „Sfântu Gheorghe Sprijină Tinerii”, cu modificările și completările ulterioare, se abrogă.

**ART. 5.** - Cu semnarea contractelor de finanțare nerambursabilă se mandatează Primarul municipiului Sfântu Gheorghe.

**ART. 6.** – Executarea prezentei hotărâri se încredințează Primarului municipiului Sfântu Gheorghe, Compartimentului administrație locale și Direcției generale economice și fiscale din cadrul Primăriei municipiului Sfântu Gheorghe.

Sfântu Gheorghe, la \_\_\_\_\_\_\_\_\_\_\_\_

**COMPARTIMENTUL JURIDIC**

**Nr. 11880/27.02.2025**

**RAPORT DE SPECIALITATE**

**privind aprobarea instituirii Programului de finanțare nerambursabilă**

**pentru activităţi nonprofit pentru tineret „Sfântu Gheorghe sprijină tinerii”**

Având în vedere Referatul de aprobare nr. 11876/27.02.2025 al viceprimarului **municipiului Sfântu Gheorghe, dna. Sztakics Éva-Judit,** prin care se propune adoptarea unei hotărâri pentru aprobarea instituirii Programului de finanțare nerambursabilă pentru activităţi nonprofit pentru tineret „Sfântu Gheorghe sprijină tinerii”.

Având în vedere că au intervenit mai multe modificări în Regulamentul privind regimul finanțărilor nerambursabile din fondurile bugetului local al municipiului Sfântu Gheorghe alocate pentru activități nonprofit pentru tineret: „Sfântu Gheorghe Sprijină Tinerii”, aprobat prin HCL nr. 281/2013, cu modificările și completările ulterioare.

Modificările propuse sunt necesare în vederea derulării procedurii pentru atribuirea contractelor de finanțare nerambursabile din fonduri publice în cele mai eficiente condiții.

Modificările și completările regulamentului nu reprezintă o soluție eficientă, prin urmare, se impune abrogarea regulamentului vechi și adoptarea unei hotărâri prin care se aprobă un nou regulament în conformitate cu prevederile Legiinr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare.

**Potrivit prevederilor art. 129 alin. (1) din OUG nr. 57/2019 privind Codul administrativ „*Consiliul local are inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale*”.**

**În conformitate cu art. 129** alin. (2) lit. d) din OUG nr. 57/2019 privind Codul administrativ **Consiliul Local exercită** „*atribuţii privind gestionarea serviciilor de interes local*”**, iar potrivit alin. (7) din același text legal *„****În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind**: lit. e) tineretul”.*

Pentru considerentele arătate, constatând că nu există nici un impediment din punct de vedere juridic, în baza temeiurilor de drept invocate, propun spre analiză și dezbatere, Consiliului Local al municipiului Sfântu Gheorghe proiectul de hotărâre privind aprobarea instituirii Programului de finanțare nerambursabilă pentru activităţi nonprofit pentru tineret „Sfântu Gheorghe sprijină tinerii”.

**Consilier juridic,**

**Fejér Timea**

**Nr. 11876/27.02.2025**

**REFERAT DE APROBARE**

**privind aprobarea instituirii Programului de finanțare nerambursabilă**

**pentru activități nonprofit pentru tineret „Sfântu Gheorghe sprijină tinerii”**

Având în vedere că au intervenit mai multe modificări în Regulamentul privind regimul finanțărilor nerambursabile din fondurile bugetului local al municipiului Sfântu Gheorghe alocate pentru activități nonprofit pentru tineret: „Sfântu Gheorghe Sprijină Tinerii”, aprobat prin HCL nr. 281/2013, cu modificările și completările ulterioare.

Propunerile de modificare a regulamentului au ca scop desfășurarea în cele mai eficiente condiții a procedurii pentru atribuirea contractelor de finanțare nerambursabile.

Având în vedere că programul de finanțare nerambursabilă din bugetul local al municipiului Sfântu Gheorghe pentru activități nonprofit pentru tineret s-a derulat cu succes în ultimii ani, se impune sprijinirea în continuare a activităților nonprofit pentru tineret.

Modificările și completările regulamentului nu reprezintă o soluție eficientă, prin urmare, se impune adoptarea unei hotărâri prin care Consiliul Local al municipiului Sfântu Gheorghe abrogă Regulamentul vechi privind regimul finanțărilor nerambursabile din fondurile bugetului local al municipiului Sfântu Gheorghe alocate pentru activități nonprofit pentru tineret: „Sfântu Gheorghe Sprijină Tinerii”, și instituirea programului prin adoptarea unui nou Regulament privind Programul de finanțare nerambursabilă pentru activități nonprofit pentru tineret „Sfântu Gheorghe sprijină tinerii”.

Urgența este justificată prin prisma faptului că bugetul local al municipiului Sfântu Gheorghe urmează să fie aprobat de Consiliul Local al municipiului Sfântu Gheorghe, iar în temeiul prevederilor art. 15 alin. (1) din Legea nr. 350/2005, autoritățile finanțatoare stabilesc un program anual propriu pentru acordarea de finanțări nerambursabile în cel mult 30 de zile de la aprobarea bugetului propriu.

În consecință, se impune parcurgerea procedurii de urgență prevăzută la art. 7 alin. (13) din Legea nr. 52/2003 privind transparența decizională în administrația publică, republicată, cu modificările ulterioare.

Prin raportare la prevederile art. 129 alin. (1) din OUG nr. 57/2019 privind Codul Administrativ „Consiliul local are inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale.” și la art. 129 alin. (7) potrivit cărora „În exercitarea atribuțiilor prevăzute la alin. (2) lit. d), consiliul local asigură, potrivit competenței sale și în condițiile legii, cadrul necesar pentru furnizarea serviciilor publice de interes local privind: lit. e) tineretul”;

Având în vedere cele prezentate, propun Consiliului Local al municipiului Sfântu Gheorghe adoptarea unei hotărâri privind aprobarea instituirii Programului de finanțare nerambursabilă pentru activităţi nonprofit pentru tineret „Sfântu Gheorghe sprijină tinerii” și, pe cale de consecință, abrogarea HCL nr. 281/2013.

**Viceprimar,**

**Sztakics Éva-Judit**